สักการัยครับ
บ้านปิดล็อกกับอาชญากรในที่เกิดเหตุ พร้อมอาวุธสังหารในมือ
คดีพอจะปิดได้แล้วใช่ไหม
ตู้ที่สาวคนนั้นอยู่ข้างใน ถูกล็อกลงกลอนด้านนอก
คุณสังเกตไหม
เธอจะฆ่าเชลลัปปาแล้วขังตัวเองในตู้ โดยลงกลอนด้านนอกได้ยังไง
นั่นสิครับ
อามาร์
เธอทำเรื่องนี้คนเดียวไม่ได้
มีคนอยู่ที่นั่นกับเธอ
ใครล่ะ
คดีมันชักจะซับซ้อนขึ้น
วังวนปริศนา
ใส่ลงไปว่าไม่ทราบชื่อ
ใส่ 25-30 ลงไปตรงอายุ
รีบๆ เอาลงคอมพิวเตอร์เลย
สวัสดีค่ะ
ได้ค่ะ
นี่ ทุกคนออกมา
ไป
เดินให้มันว่องไวหน่อย เร็วๆ
หัวหน้าคะ กำลังจะเข้าไป โทรบอกด้วยค่ะ
ทุกคนนั่งตรงนี้ก่อน
นี่แม่คุณ นั่งตรงนี้
มีอะไรกัน
บอกมา ชื่ออะไร
ไปที่บ้านนั้นทำไม
เกิดอะไรขึ้นที่นั่น
ก็พบตัวในที่เกิดเหตุพร้อมปืนไง
เลือดบนตัวเธอก็เลือดเชลลัปปา จะเอาอะไรอีก
เดี๋ยวผลพิสูจน์หลักฐานตรงกับกระสุน ก็ตั้งข้อหาแล้วส่งเข้าคุกได้เลย
ถ้าเธอไม่ได้ฆ่า ป่านนี้คงโต้แย้งแล้ว
ดูสิว่านั่งวางท่าหน้าเชิดแค่ไหน
อย่าคิดว่าข้อกล่าวหาจะตกไป เพราะเธอปิดปากเงียบนะ
อายุยังน้อยๆ
ถ้าเธอติดคุกตอนนี้ก็จะเสียอนาคต
อย่าคิดว่าเงียบไว้ แล้วทุกอย่างจะเรียบร้อย
ถ้ามีนายตำรวจสักคนแตะต้องผู้หญิง ก็จะโดนข้อหาละเมิดสิทธิมนุษยชน
ถ้าฉันโยนเธอเข้าคุก
เธอก็จะได้เจอผู้หญิงด้วยกัน พวกผู้หญิงในนั้นไม่ธรรมดานะ
อาชญากรตัวแม่ทั้งนั้น พวกนั้นได้ขย้ำเธอแน่
ตู้ที่เธออยู่ข้างในกับปืน ถูกลงกลอนจากด้านนอก
ใครขังเธอไว้ในนั้น
ฟังนะ ฉันไม่ได้ใจดีเหมือนพ่อคนนี้
ถ้าฉันไม่รายงานว่าตู้นั่นถูกล็อก
แต่รายงานแค่ว่า เธอถูกพบในที่เกิดเหตุพร้อมปืน
เธอจะต้องเน่าตายในคุกแน่ ว่าไงล่ะ
ถ้าพูดไม่ได้ก็ลองเขียนดูไหม
ฉันจะถามเป็นครั้งสุดท้าย
ใครสมรู้ร่วมคิดกับเธอ
เธอดูช็อกอยู่นะ
หัวหน้าคะ
ฉันว่าเธอดูไม่น่าจะเป็นคนที่ฆ่าใครได้
เธอดูไร้เดียงสา
ไม่เหมือนอาชญากร
ผมได้บทเรียนจากคดีล่าสุดที่ผมทำ
การตัดสินใครจากสัญชาตญาณ อาจผิดพลาดได้
เราต้องสอบสวนอย่างรอบคอบ
นั่นเป็นวิธีเดียว
ไม่ว่าใครก็เป็นคนชั่วร้ายได้ทั้งนั้น
ถึงเธอจะดูไร้เดียงสา และไม่เหมือนอาชญากร
แต่ก็มีโอกาสที่เธออาจเป็นคนลงมือ
- แค่นี้แหละ - ชาครับ
ใช่เลยครับ
เธอเงียบเพราะรู้ว่าคดีจะฟังไม่ขึ้น ถ้าเธอไม่พูดในศาล
เราควรหาให้ได้ว่าเธอเป็นใคร
ควรถามคุณนายมาลาตี ไม่ก็ซุนดาร์...
ผมให้คีตาเอารูปเธอไปถามดูแล้ว
พวกเขาไม่รู้ว่าเธอเป็นใคร
คิดว่าฉันไม่มีกึ๋นสินะ
นี่คุณ
เธอไม่ใช่คนเมืองนี้แน่ๆ
เห็นฝูงชนในงานเทศกาลแล้วใช่ไหม
มีคนมาร่วมงานเป็นพันๆ
คนเยอะขนาดนี้จะหาอะไรเจอได้ยังไง
ไม่มีปัญหา ผมคุยกับพวกเขาแล้ว มาเถอะ
บุหรี่ ยามวน ยาสูบ เหล้าขวด
ไปเร็ว รีบๆ เข้า พี่ชาย เปิดประตูเร็ว
หลบให้คนที่เข้ามาหน่อย เร็วเข้า ไปเลย นี่
มาอออะไรกันตรงนั้น อย่ากระแทกกัน
วิมาลา วิมาลาลูกรัก เป็นไงบ้าง
สบายดีไหมแม่ ทุกคนสบายดีไหม
เราสบายดี ทำไมลูกผอมไปเยอะเลย
ฉันสบายดีจ้ะ
พี่ นี่เพื่อนรักของฉัน นานดินี่
นี่พี่เลี้ยงฉัน แม่ฉัน
นั่นพี่สาวฉัน ส่วนสองคนนั้นน้องสาวฉัน
ไมฐิลีกับชาลินี
และโน่น คนขี่รถสามล้อ ที่พาเราไปไหนมาไหน
พี่ภาสกร
อะไรนะ "พี่" เหรอ
เฮ้ย ส่งจูบเหรอนั่นน่ะ
คิดว่านุ่งส่าหรีแล้วจะทำให้เป็นผู้หญิงได้รึไง
หุบปาก ฉันเป็นผู้หญิงพอๆ กับคุณนั่นแหละ
ผู้หญิงจริงๆ น่ะเหรอ
เหมือนซะไม่มี น่าให้อยู่ในคุกชายซะตั้งแต่แรก
ดูทรงแล้วไม่รอดเกินครึ่งวันหรอก
เฮ้ย ออกมานี่สิ แม่จะเฉาะกบาลให้
นี่ ไปเลย ไปๆ
- ปากมากนะยะ - นางเป็นใคร
- รีบๆ คุยกันซะ - รู้แล้ว
ภาณุ จะไม่ให้พวกเราได้คุยกันเงียบๆ สักสิบนาทีเลยเหรอ
ขอบคุณนะคะ
อย่าถือสานางเลยพี่
เป็นระเบียบเรียบร้อยกันหน่อย
ทำไมภาณุถึงเป็นแบบนี้นะ
ปล่อยนางเถอะ นางก็เป็นแบบนี้แหละ
เออนี่ ครอบครัวฉันเป็นไงบ้าง
ดีมากเลย
สงสัยล่ะสิว่านี่ครอบครัวประเภทไหนกัน
ไม่หรอก วิมาลา
เอาจริงๆ ฉันอิจฉานะ
น้องสาวฉันตายแล้ว
พ่อก็ติดคุก
แม่ไปเป็นนักพรต
ไม่เอาน่า อย่าเวทนาตัวเองไปเลย
ยังไงเธอก็มีครอบครัวของตัวเอง
ของฉันน่ะคนละเรื่องเลย ตอนฉันอายุ 12
พอไม่มีใครอยู่บ้าน ฉันเอาชุดส่าหรีของพี่สาวมาลองใส่
แต่พ่อฉันดันพาญาติๆ มาคุยเรื่องการแต่งงานของพี่สาวฉันที่บ้าน
- พ่อตกใจมากที่เห็นฉันในชุดส่าหรี - แล้วไงต่อ
แล้วงานแต่งของพี่สาวฉันก็ถูกยกเลิก
พ่อบอกว่าให้ฉันอยู่ที่บ้านได้ ก็ต่อเมื่อฉันเป็นเด็กผู้ชาย
ตอนนั้นฉันแค่ 12 ขวบ
ถึงฉันจะดูเหมือนเด็กผู้ชาย แต่ในใจฉันรู้สึกเป็นเด็กผู้หญิงจริงๆ
ฉันรู้สึกว่าออกจากบ้านเลยดีกว่า
ฉันได้เจอคนหลายคนที่เป็นเหมือนฉัน
คนที่เธอเห็นวันนี้ พี่เลี้ยงฉัน แม่ฉัน ฉันได้เจอพวกเขา
แล้วก็เลยได้เจอพี่สาวน้องสาว กลายเป็นครอบครัวขึ้นมา
พอเธอได้กลับออกไป เธออาจได้เจอครอบครัวใหม่เหมือนกัน
กับเพื่อนตำรวจคนนั้นน่ะ
ฉันจะอยู่ในนี้หรืออยู่ข้างนอก ก็ไม่สำคัญหรอก
นี่ เกิดอะไรขึ้นตรงนั้น
ฉันจะฆ่าแก
มาเลย อีบ้า มาสิ
เล่นกับใครไม่เล่น แกตายแน่
นี่
หยุดเลยนะ พวกเธอ
ทำไมตบตีกันแบบนี้
- ยัยนี่ขโมยขนมฉันไปกิน - นี่ ก็อาทิตย์ที่แล้วแกขโมยยามวนฉันไป
- สูบหมดแล้วล่ะสิ - ปล่อยนะ
ตบตีกันเรื่องขนมกับยาสูบเนี่ยนะ
ปล่อยฉัน
อยู่ข้างนอกทำตัวไร้ค่า แล้วยังมาเสียเวลาชีวิตในนี้อีก
- พวกนางเป็นแบบนี้ตลอด - เอาตัวไป
ปล่อยฉัน
ทุกคนฟังให้ดี
ผู้ที่จะขออนุญาต ตั้งร้านขายข้าวของเครื่องใช้
และร้านขายของเล่นริมหาด...
รีบๆ เขียนกันหน่อย สายแล้ว ฉันต้องแต่งหน้า
พี่ๆ นั่นคุณสักการัย
คุณครับ
คุณสักการัย
ไปเร็ว ไปๆ
อิศวร มาทำอะไรที่นี่
ก็ตอนต้นปีเป็นเทศกาลมายานาโคลไล
ต่อด้วยเทศกาลกุวาคัม กุทัญเทวา
พอตรงนั้นจบ เราก็มาเทศกาลกาลิปัตตินัม นี่คือชีวิตเรา
คุณล่ะ มาทำอะไรที่นี่
ซัมบาลูร์ต้องเหงาแน่เมื่อไม่มีคุณ
ผมมาทำงาน
ไหนๆ คุณก็อยู่นี่แล้ว
พรุ่งนี้เราจะขึ้นเวทีแสดงละคร มาได้ก็มานะ
การแสดงคราวนี้ไม่เหมือนคราวก่อนนะ
เราใช้ไม้อย่างดี สร้างเวทีกันเป็นเรื่องเป็นราว
ต้องขออนุญาตกับทางตำรวจ นี่กำลังรอยื่นเรื่อง
- ถ้าคุณช่วยได้... - นาซีร์
- ครับผม - พวกเขาต้องการตั้งเวที
ผมรู้จักพวกเขาดี ขั้นตอนเป็นยังไง
คีตาดูแลเรื่องนี้อยู่ครับ
ไปรอข้างบนเลย เดี๋ยวผมบอกให้
แล้วเจอกันนะคะ
สโรชาออกจะมีหัวคิด
ไม่รู้ติดคุกได้ยังไง
สามีเธอเป็นอดีตสมาชิกสภาฯ
เสียชีวิตไปแล้ว
สมาชิกสภาฯ คนปัจจุบัน ท่านอารสุ ได้รับเลือกในเขตเลือกตั้งของเขา
เขากลัวผู้หญิงคนนี้จะชนะเลือกตั้ง ในเขตของสามีที่เสียไป
ก็เลยปั้นเรื่องเอาผิดกับเธอ และจับเธอเข้าคุก
เธอจวนจะพ้นโทษแล้ว
พอเธอออกไปได้ เธอต้องจัดการเขาแน่
สโรชาฉลาดมาก มีหัวธุรกิจ
เธอบริหารศูนย์ฝึกในคุกด้วยนะ
ฝึกอะไร
เรือนจำพิเศษหญิง 5
นี่ พวกเธอมาจากบล็อกบีใช่ไหม
มาทำอะไรที่นี่ ไปซะ
คุณคะ
ให้เข้ามาเถอะ
พวกเธอมาหาฉัน
ช่วยพูดให้ฉันทีเถอะค่ะ ฉันจะได้เจอเขา
รู้แล้ว เดี๋ยวจัดการให้ ฉันคุยกับพัศดีแล้ว
จับไว้ก่อน จับไว้
ดึงมันจากด้านนี้
จับงอแล้วสานกันแน่นๆ
ดึงเลย ดึง แล้วก็งอ
นั่นแหละ ถูกแล้ว
แบบนั้นแหละ
ตอนที่เห็นพวกเขา ฉันไม่คิดเลยว่าพวกเขาจะทำงานฝีมือ
พวกนางไม่มีฝีมือหรอก
ดูคนนั้นสิ
สามีเธอต้มเหล้าเถื่อนใส่แบตเตอรี่ตะกั่ว ที่บ้าน อึกทึกครึกโครมไปหมด
เธอซ้อมเขาจนตาย แล้วโยนลงหม้อต้มเหล้าไปเลย
คุณพระช่วย
เหมือนจับพวกวัยรุ่นมาหัดเล่นกีฬา
พวกเขาจะทำได้ไว
พี่คะ ดูสิ ฉันทำเสร็จแล้ว
โห สวยเลย
- อย่าหลุกหลิก - ไม่ต้องคอยบอกหรอก
จะไปไหน
นี่ใครนะ
มุตู
ทำไมมาอยู่ในนี้
นี่ รู้จักเธอเหรอ
ครับ เธอเป็นนักเต้น ในคณะเซนธูราปูว์ ชื่อมุตู
ชื่อในวงการนักเต้นคือมาธุบาลา
ทำไมเธอไม่พูดไม่บอกนะ
อ้าว เธอคือมาธุบาลาเหรอ
ตอนอยู่บนเวที เธอเจิดจรัสน่าดู
พอไม่แต่งหน้าแล้วจำแทบไม่ได้
ครับ พอไม่ได้อยู่บนเวที มันยากที่จะเชื่อว่าเป็นผู้หญิงคนเดียวกัน
เธอเป็นเด็กดีมาก เงียบๆ น่ารัก
ทำไมเธอมาอยู่ที่นี่ครับ
มุตูคนนี้เป็นคนที่ไหน บ้านเธออยู่ไหน
ผมไม่รู้ครับ
อย่าคิดจะปิดบังตำรวจ ไม่งั้นแม่หนูนี่จะเดือดร้อน
เปล่านะ ผมเชื่อใจคุณครับ
คณะเต้นของเธอชื่ออะไรนะ
เซนธูราปูว์ครับ
แต่คณะนี้ไม่อยู่แล้ว ผมก็เลยไม่รู้ครับ
แต่ผมรู้จักเด็กสาวอีกคนในคณะนี้
เธอชื่อ...
เอกชี
ผมมีที่อยู่เธอด้วย
ที่นี่อีตัวเยอะดีนะ
โอ้แม่สาวร้อนฉ่าฟู่ฟ่า
เต้นกันมันสะเด่าซู่ซ่า
ที่นอนหมอนมุ้งมีกันพอไหม
มานอนเบียดกับพี่ก็ยังไหว
โอ้แม่สาวร้อนฉ่าฟู่ฟ่า
เต้นกันมันสะเด่าซู่ซ่า
ที่นอนหมอนมุ้งมีกันพอไหม
มานอนเบียดกับพี่ก็ยังไหว
น้องสะบัดผม หรือขย่มชิงช้า
ใจพี่เต้นรัวลั้ลลา
จะได้ชื่นฉ่ำหรือช้ำชอก พี่ชักกลัว
น้องสะบัดผมหรือขย่มชิงช้า
ใจพี่เต้นรัวลั้ลลา
จะได้ชื่นฉ่ำหรือช้ำชอก พี่ชักกลัว
ทรวดทรงองค์เอวสุดเซี้ยะ
เป็นชิ้นผลไม้ก็น่าเจี๊ยะ
ปอยผมสลวยฟรุ้งฟริ้ง เจิดจรัสเสียจริง
โอ้แม่สาวร้อนฉ่าฟู่ฟ่า
เต้นกันมันสะเด่าซู่ซ่า
ที่นอนหมอนมุ้งมีกันพอไหม
มานอนเบียดกับพี่ก็ยังไหว
โอ้แม่สาวร้อนฉ่าฟู่ฟ่า
อ้าว พวกข้างนอกไม่ได้บอกเหรอ
วันนี้ฉันไม่ไหว ไปหาคนอื่นเถอะ
เราไม่ได้มาเพราะเรื่องนั้น
รู้จักผู้หญิงคนนี้ไหม
พวกคุณเป็นตำรวจเหรอ
แต่ไม่ได้มาวุ่นวาย
แค่บอกเรื่องผู้หญิงคนนี้มา
รู้เรื่องแล้วเราก็จะไป
เธอเคยเต้นกับฉัน
เต้นเสร็จเธอก็เปลี่ยนชุดกลับไป เหมือนทำงานออฟฟิศ
เธอไม่คุยกับใคร
เธอเคยทำตัวน่าสงสัยไหม
บอกแล้วว่าเธอสนแค่เรื่องของตัวเอง
มีอะไรให้สงสัยเหรอคะ
ฉันไม่รู้หรอกว่าเธอเคยทำผิดอะไร ฉันไม่สนด้วย
เธอยังไม่ตายใช่ไหม
ฉันเคยขอให้เธอไปกับฉันหลายครั้ง
เธอปฏิเสธท่าเดียวเลย
ฉันไม่รู้หรอกว่าเธอทำอะไร เอาตัวรอดยังไง
มันลำบากนะคุณ
ลำบากเรื่องอะไร
เมื่อหลายปีก่อน
ตอนมุตูกับฉันเต้นด้วยกัน
ตำรวจจับเราไปขังที่คุกย่อยสัตไตยุระ
ตอนนั้นเองเราถึงได้รู้ว่า
กฎหมายห้ามไม่ให้มี การเต้นยั่วยวนแบบนั้นตามเทศกาล
ตั้งแต่นั้นมาพวกนักเต้นก็ตกระกำลำบาก
เจอมรสุมทางการเงิน
ทุกอย่างต้องใช้เงินซื้อถูกไหมคะ
พวกเราหลายคนเริ่มขายตัว
แต่มุตูไม่ใช่แบบนั้นค่ะ
เธอตัดขาดจากเราไปเลย
สมัยที่มาธุบาลา... มุตู...
ยังเต้น คนดูจะคึกคัก
โยนแต่แบงก์ห้าสิบแบงก์ร้อยให้
มุตูเคยถูกจับขังในคุกย่อยสัตไตยุระ
คุณไม่ฉุกคิดถึงเรื่องนี้ได้ยังไง
มีอยู่ระยะนึง ที่ถ้าใครถูกจับในคดีค้าประเวณี
จะถูกคุมขังในคุกย่อย คืนสองคืนแล้วก็ถูกปล่อยไป
หรือไม่ก็ถูกส่งกลับบ้าน
กรณีนั้นไม่มีการลงบันทึก
เธอบอกว่ารัฐสั่งห้าม การเต้นในงานเทศกาลใช่ไหม
รู้ไหมว่าใครเป็นคนยื่นฟ้องศาลให้สั่งห้าม
- คุณเชลลัปปาเหรอ - จะใครซะอีก
ถ้ามองมุมนั้น เด็กสาวมุตูก็มีแรงจูงใจ
ใช่ครับ แต่การลงมือ คงเป็นเรื่องยากสำหรับเธอ
ครับ เธอเป็นผู้หญิง ผมเข้าใจ
แต่เรามีคุณนายคีตา
แค่เงื้อไม้กระบอง เด็กนี่ก็จะพูดออกมาหมด
จากประสบการณ์ผม การทรมานขั้นที่สามแบบนี้ใช้ไม่ได้ผล
คุณครับ
ตู้ที่มุตูอยู่ข้างในถูกล็อกจากด้านนอก
ต่อให้เธอเป็นฆาตกร ก็ต้องมีผู้สมรู้ร่วมคิด
ใช่ ผู้สมรู้ร่วมคิด
นอกจากคณะเต้นแล้ว มีใครได้รับผลกระทบจากคำสั่งห้ามอีก
ธีรุเวนคาดัมครับ
เขาคือคนจัดการเต้นพวกนี้ และทำเงินได้อื้อซ่า
- ถ้าเราสอบปากคำเขาล่ะ - ไม่ได้ นั่นเรื่องใหญ่
คุณเป็นคนนอก คุณก็พูดได้ง่ายๆ
ธีรุเวนคาดัมเป็นผู้มีอิทธิพลในพื้นที่ เข้าถึงไม่ได้ง่ายๆ
เรียกสอบเขาโดยไม่มีหลักฐาน เราจะเดือดร้อน
กฎหมายและระเบียบจะทำให้เราต้องก้มหัว
ผมก้มเหมือนเมื่อก่อนไม่ไหวแล้ว
แล้วเราจะทำยังไง
โทรศัพท์ไปคุยกับเขาและขอนัด
แล้วเราก็ไปหาเขา
นั่นแสดงถึงความเคารพ
อ่อนกับเขาก่อน แล้วค่อยอัดให้หนัก
อะไร ฝันเหมือนเดิมเหรอ
ครั้งนี้ตื่นได้ก่อนใช่ไหม
ฉันต้องหลับก่อนถึงจะตื่นได้
ถ้าไม่มีทางเป็นไปได้ล่ะ
คุณนายมาลาตี
เข้ามาสิ สักการัย
ยังไม่ลุกจากที่นอนเหรอครับ
หลังจากแต่งงานได้หกปี เราก็ทะเลาะกันครั้งแรก
ว่ากันว่าคู่ผัวเมียยิ่งทะเลาะกันก็ยิ่งรักกัน
จากนั้นมาเราเลยคิดกิจวัตรมาแหย่กันเล่น
เราจะตื่นขึ้นมาแล้วมองหน้ากัน
สามสิบปีที่ทำเป็นนิสัย
ไม่เคยขาดเลยแม้แต่วันเดียว
ตลอดสามสิบปีเหรอครับ
ตอนเขาไปต่างเมืองล่ะ
ฉันไปกับเขา
ถ้าไปด้วยไม่ได้ เราก็เห็นหน้ากันผ่านวิดีโอคอล
พอรู้ว่าเราไม่มีทางทำแบบนั้นได้อีกแล้ว...
ฉันไม่อยากลุกจากที่นอนเลย
ผมไม่รู้จะปลอบใจคุณยังไงดี
แต่ผมรู้สึกว่าผมควรให้สิ่งนี้กับคุณ
สักการัย
20 ปีก่อน
สักการัย
เฮ้อ
รู้ไหมว่านี่เรียกว่าอะไร
เปลือกหอย
เพื่อปกป้องสิ่งมีชีวิตเล็กๆ ในทะเล
สิ่งนี้ได้ก่อเกิดขึ้นมาห่อหุ้มตัวพวกมัน
ถึงตัวมันจะตายไป
เปลือกนี้ยังคงอยู่ เป็นสัญลักษณ์ของชีวิตมัน
ถึงคนที่เรารักจะตายจากไป
ความทรงจำและจิตวิญญาณของพวกเขา จะยังอยู่กับเรา
เหมือนเปลือกหอยนี่
ถึงพ่อเธอจะตายไปแล้ว แต่เขาจะอยู่กับเธอ
ถือไว้
ไป ไปว่ายน้ำกันหน่อย
สักการัย มาสิ มาๆ
หลังจากพ่อผมตาย แม่ผมก็เป็นโรคหลอดเลือดสมอง
พูดไม่ได้อีก
หลังจากนั้นผมก็รู้สึกว่าชีวิตแตกสลาย
มีแค่เชลลัปปาเท่านั้นที่คอยอุปถัมภ์
เขาเป็นเหมือนพ่ออีกคนของผม
ตอนเป็นนักเรียน ผมจะใส่มันไว้ที่ข้อมือ
แต่ตอนนี้เขาไม่อยู่แล้ว
ถ้าเชลลัปปายังอยู่ เขาจะบอกว่า
"คิดให้เหมือนตำรวจสิ
"อย่าคิดว่ามีใครตาย"
งั้นเราจะเชื่อว่าเขายังอยู่กับเรา ในรูปแบบใดรูปแบบหนึ่ง
แต่เธอเท่านั้นที่จะรู้ได้ว่า เกิดอะไรขึ้นกับเขา สักการัย
คุณนายครับ คุณนาย คุณท่านไม่อยู่แล้ว
ดามูรู้เรื่องด้วยเหรอครับ
ท่านรองผู้บังคับการขอให้เราอย่าบอกใคร
ดามูเป็นส่วนหนึ่งของครอบครัว สักการัย เขาไว้ใจได้
ผมไม่รู้ครับว่าเกิดอะไรขึ้น
เราจะจัดการเรื่องนี้ครับ จะสืบสวนดู
สักการัย อย่าไว้ใจมูรตินะ
รู้จักเปรมวฐาที่บริหารโรงเรียนใช่ไหม
เธอกว้านซื้อที่ดินทางการเกษตร เพื่อสร้างโรงเรียน
เชลลัปปาต่อต้าน และยื่นฟ้องพร้อมหลักฐาน
แต่มูรติรับสินบนจากเธอ และข่มขู่ชาวไร่ชาวนา
คดีเลยอ่อนพยานหลักฐาน คิดว่าเชลลัปปาจะยอมปล่อยไปไหม
เขาหันมายื่นฟ้องมูรติ โดยให้ถูกพักราชการหกเดือน
มูรติยังแค้นเขาอยู่
ตอนนี้เขาต้องกลับมาปฏิบัติหน้าที่แล้วแน่ๆ
คืนนั้นคุณเชลลัปปารับโทรศัพท์สายนึง ใช่เปรมวฐาไหมครับ
ใช่ เธอโทรมา
คืองี้นะครับ คุณนาย
ผมสืบสวนคดีนี้ไม่ได้ ถ้าไม่มีตำรวจท้องถิ่นช่วย
แต่ผมจะจำที่คุณนายบอก
ซุนดาร์ไปทำงานแล้วเหรอครับ
ซุนดาร์
มาทำอะไรที่นี่
ถึงคุณนายมาลาตีจะไม่พูดออกมา แต่เธอคิดถึงนายมากนะ
พอไม่มีคุณเชลลัปปา...
จะให้ฉันพูดกับแม่ยังไง สักการัย บอกมาสิ
ที่จริงฉันมาถามเกี่ยวกับธีรุเวนคาดัม
เชลลัปปากับธีรุเวนคาดัม มีปัญหากันเรื่องคณะนักเต้นยั่วบ้างรึเปล่า
คุณอาธีรุไม่ใช่แค่สูญเสียธุรกิจ
ทั้งเมืองยกย่องพ่อและประณามคุณอา
เขาเคยรักใคร่เอ็นดูฉันมาก
แต่หลังจากเรื่องนั้น ฉันก็ไม่กล้าคุยเล่นกับเขาอีก
แล้วก่อนหน้านั้นล่ะ
- พวกเขาสนิทกันมากไหม - จะพูดยังไงดี
คุณอาธีรุเป็นลูกพี่ลูกน้องของพ่อ
พวกเขาเคยเป็นเพื่อนร่วมชั้นเรียน
พ่อเล่าว่าสมัยเด็ก พ่อกับคุณอาเป็นเพื่อนที่ดีต่อกัน
เคยเป็นเพื่อนที่ดีต่อกัน แล้วต่อมาเกิดอะไรขึ้น
บอกพวกนั้นให้มาพรุ่งนี้
เฮ้ย เชลลัปปา
สองปีก่อน
นี่ นายไม่ต้องเข้ามายุ่งสักเรื่องได้ไหม
เรื่องนี้ไม่เกี่ยวกับนาย
นายเป็นใครถึงมาบอกว่าการเต้นยั่ว จะทำลายความศักดิ์สิทธิ์ของเทศกาล
หัวเราะทำไม
อย่าเอาการเคลื่อนไหว ทางการเมืองของนายมาเกี่ยว
ฉันขอเตือนนะ
ฉันอยากจะรู้นัก
เจ้าแม่มาบอกนายเรื่องนี้รึไง
ธีรุเวนคาดัม
มันไม่เกี่ยวอะไรกับการเมืองหรือพระเจ้า
หลายครอบครัวพาลูกหลานมางานเทศกาล
จะให้พวกเขาสบายใจได้ยังไง
แล้วปากท้องของนักเต้นพวกนี้...
ฉันยังพูดไม่จบ ฉันพูดแทนพวกเธอด้วยเหมือนกัน
ถ้าพวกเธอไม่ได้เงินอัดฉีดจากนาย
ก็จะหันไปแสดงการเต้นที่งดงาม
นายคิดว่าตัวเองกำลังต่อสู้เพื่อพวกเธอ แต่ที่จริงนายกำลังทำลายชีวิตพวกเธอ
ถ้าไม่มีรายได้ พวกเธอจะกลายเป็นโสเภณี
ธีรุเวนคาดัม
เราต่างก็รู้ว่า...
นี่ไม่ใช่เรื่องรายได้ของเด็กสาวพวกนั้น
แต่เป็นเรื่องรายได้ของนาย
เขาพูดถูกใช่ไหมล่ะ
ฉันรู้สึกอยู่เหมือนกันว่า ถึงพวกเขาจะเป็นเพื่อนกัน
แต่คุณอาน่ะอิจฉาพ่อ
และมันไม่ใช่ความผิดของคุณอาธีรุ
ทำไมถึงพูดแบบนั้น ซุนดาร์
พ่อเป็นเหมือนฮีโร่
พวกเขาโตมาด้วยกัน
คุณอาธีรุมักถูกเอาไปเปรียบกับพ่อ ทั้งที่โรงเรียนและในหมู่ญาติ
แล้วจะไม่ให้เขาโกรธได้ยังไง
ฉันเข้าใจ
พ่อเป็นเหมือนพระอาทิตย์
ให้แสงสว่างกับคนทั้งเมือง
แต่จะแผดเผาถ้าเข้าใกล้
หัวหน้าครับ
ดูนี่สิครับ
ทนายเชลลัปปาตายแล้ว
เป็นการตายตามธรรมชาติ หรือว่าถูกฆาตกรรม
เชลลัปปาถูกฆาตกรรมอย่างเหี้ยมโหด ที่บ้านริมทะเลของเขา
ใครกันที่ฆ่าเขา
ฆาตกรถูกจับได้คาหนังคาเขาในที่เกิดเหตุ
เชื่อหรือไม่ว่าฆาตกรเป็นหญิงสาว อายุไม่เกิน 20 ปี
เด็กสาวรายนี้ถูกจับได้ และกำลังถูกตำรวจสอบสวน
สาวปริศนาที่ฆ่าเชลลัปปาคนนี้คือใคร
เมื่อสองปีที่แล้ว เด็กสาวที่มีชื่อจริงว่ามุตูคนนี้
ทำให้พวกผู้ชายหลงใหล โดยมีชื่อเรียกในวงการว่า มาธุบาลา
คุณครับ มานี่เร็ว มาดูข่าวร้ายนี่สิ
จากข้อมูลที่เราได้รับขณะนี้
เจ้าพ่อธุรกิจ ธีรุเวนคาดัม
ผู้นำคณะนักเต้นยั่วมาแสดง ในเทศกาลของเมืองกาลิปัตตินัม
และโกยเงินได้มหาศาลเมื่อสองปีที่แล้ว
ถูกสงสัยว่ามีส่วนทำให้เกิดฆาตกรรมนี้ ใช่เรื่องนี้ไหมที่เป็นสาเหตุ
หรือว่ามีข้อขัดแย้งอื่น ระหว่างเชลลัปปากับ ธีรุเวนคาดัม
- คำตอบจะได้จากตำรวจ - ไอ้มารัปปา
- ฮัลโหล - ครับท่าน
นี่ มูรติ
ข่าวการตายของเชลลัปปา ถูกเผยแพร่ไปทั่วทางช่องเคเบิลทีวี
มันรั่วไหลจากสถานีของคุณ
ถ้าคุณไม่รู้เรื่อง แล้วมัวทำอะไรอยู่
- มันจะไม่เกิดขึ้นอีก - ไม่ต้องมาพูด
- ผมจะจัดการเอง - บอกแล้วว่าต้องเก็บข่าวนี้เป็นความลับ
- คุณต้องมีคำตอบเรื่องนี้ - ได้ครับ
- หาให้ได้ว่าใครฆ่า - ครับผม
- ผมจะจัดการครับ - พ่อ!
ใส่เสื้อเถอะ โคตรอุจาด
- วางหูได้แล้ว - ครับผม
ขอโทษครับ ขอโทษ
ผมไม่รู้ว่าใครปล่อยข่าว
ผมจะไปสถานีเดี๋ยวนี้ แล้วจะดูให้
จะเดินกลับไปกลับมาทำไมนัก
เมื่อวานไม่เป็นไรใช่ไหม
รองผู้บังคับการโทรมาโวยวายใส่ผม หลังจากข่าวรั่ว
โทรด่าผมเหมือนกัน
ทำไงได้ เป็นตำรวจก็โดนแบบนี้
เมื่อคืนผมบอกคุณแล้วว่า ให้เรียกธีรุเวนคาดัมมาสอบปากคำ
ผมก็บอกคุณแล้วว่าแบบนั้นจะเป็นปัญหา
คุณก็เข้าใจนี่
ตอนนั้นเรายังไม่รู้เรื่องข่าวรั่ว
ตอนนี้ธีรุเวนคาดัมไหวตัวแล้ว
พอรู้ว่าสอบปากคำเขาไม่ได้แล้วผมยิ่งคลั่ง
ผมจะไปรู้ได้ยังไง คุณคิดจะพูดอะไร
สักการัย
คิดว่าผมปล่อยข่าวเหรอ
คิดอย่างนั้นอยู่รึเปล่า
เฮ้ย มูรติ
- เชิญครับ - ผมมาแจ้งความ
จับใครครับ
จะใครซะอีก
ไอ้มารัปปันคนทีวีสารเลวนั่น
ที่เขาพูดถึงคุณในข่าวทีวีน่ะเหรอ
จะอะไรอีก ไอ้ชาติหมาขี้อิจฉานั่น
ดีแต่เห่าเรื่องที่ไม่มีมูลความจริง ผมต้องจัดการเรื่องนี้
คุณควรจะไต่สวนเขา ก่อนที่ผมจะมาแจ้งความ
ได้ทำรึเปล่า ทำซะที่ไหน
เชิญนั่งก่อน ค่อยพูดค่อยจากันครับ เชิญ
นี่ใคร หน้าตาไม่รับแขก
คุณครับ นี่รองสารวัตรจักราวาร์ธี จากสถานีซัมบาลูร์
เป็นเจ้าหน้าที่สืบสวนคดีของเชลลัปปา
คุณครับ นี่คุณธีรุเวนคาดัม
ผมรู้ครับ เห็นเขาแล้วที่งานเทศกาล
คืนนั้นคุณไปไหนหลังพิธีชักธง
จะที่ไหนซะอีก ก็ในงานน่ะสิ งานจบก็กลับบ้าน
มีพยานว่าคุณตรงกลับบ้านไหม ภรรยาคุณหรือใครก็ได้
อะไรนะ พยานเหรอ
ทำไมกลับบ้านตัวเองต้องมีพยาน
นี่ มูรติ เขายังใหม่กับที่นี่
คุณอยู่ในกาลิปัตตินัมมานาน
ไม่รู้เหรอว่าใครเป็นใคร
ถึงปล่อยให้เด็กใหม่นี่มาตั้งคำถามผม
ไม่ใช่อย่างนั้นครับ เขาเป็นคนคุมคดีนี้
บอกผมทีครับ
คุณรู้จักเด็กสาวคนนี้ไหม
นักเต้นชูโรงของคณะเซนธูราปูว์ สมัยที่คุณเคยจัดการเต้นในเทศกาล
มาธุบาลา
มาธุบาลาคือนามแฝงของมุตู
- แล้วไง - คุณครับ
เราได้ยินมาว่าคุณกับเชลลัปปา มีปากเสียงกันใหญ่โตเรื่องนักเต้นคณะนี้
เรามองว่านั่นคือแรงจูงใจที่ชัดเจน
ปั้นเรื่องกันแบบนั้นเลยเรอะ
คุณครับ
คุณกับนักเต้นมุตูร่วมกันฆ่าเชลลัปปา...
เฮ้ย
คุณครับ
ระวังปากด้วย
สองปีก่อน
ไอ้เลวเอ๊ย
นึกแล้วว่านายต้องมาที่นี่ หลังเราทะเลาะกัน
นายเล่นบทเดิมทุกที
ชีวิตก็แค่ละครว่ะเพื่อน
มีหลากหลายบท
เราต้องตีบทเราให้แตก
แต่บทนายมันแป้ก
เชลลัปปา
เราต้องไม่ให้แป้ก ไม่ว่าฉากยิบฉากย่อย
ในเมื่อฉันดังแล้ว ก็ต้องให้ได้ตุ๊กตาทอง
เฮ่ย
นายเมาแอ๋แล้วพูดเรื่องนี้ไม่เลิก
ตามน้ำไปกับที่ฉันพูดเถอะน่า
อย่าถามค้านฉันอย่างกับฉันเป็นจำเลย
ดื่ม
มา พี่ชาย ชนกันอีกสักแก้วไหม
แก้วเดียวเหรอ ยังเหลือให้ดื่มอีกหลายแก้วนะ
- นี่ รู้อะไรไหม - อะไร
นายคอยชงให้ฉันยื่นฟ้องได้ซะทุกเรื่อง นายมันโง่บัดซบ
ฉันไม่ดีเหรอ
ไม่ต้องยกย่องฉันก็ได้
นี่
สมัยเราเรียนด้วยกันที่โรงเรียนมัธยมทมิฬ
นายก็รู้ว่าฉันเอะอะแค่ไหน ตอนที่ครูภาษาอังกฤษเดินเข้ามาในชั้น
จำได้ชัดแจ๋ว
นั่นมันตอนนั้น
ตอนนี้ก็เหมือนกัน
พอฉันบอกว่าเกษตรกรรมดี
นายกลับสนับสนุนโรงเรียนซีฟอร์ต เพื่อดันธุรกิจใหม่ๆ และสร้างการเติบโต
เทศกาลอัษฎากาลีนี่โด่งดังขึ้นเรื่อยๆ ก็เพราะนาย
นายพูดแบบนี้ แต่กลับห้ามไม่ให้จัดการเต้นยั่ว
ใช่
เพื่อความเจริญของเมืองนี้ วิสัยทัศน์ที่ต่างขั้วกันของเราคือสิ่งจำเป็น
เหมือนหยินหยางของจีน
พอเลย พอๆ
ไม่ต้องสนจีนสนใจใครที่ไหน
สนใจบรรดาไอ้เฒ่าแถวนี้ ที่พะงาบๆ รอสาวๆ มาเต้นยั่วให้ดูดีกว่า
ถ้านายจะกรุณาน่ะนะ
นายจะอยากได้สาวๆ มาทำไม
ในเมื่อฉันอยู่ตรงนี้แล้ว
หักมุมว่ะ
เต้นด้วย
เชลลัปปาเป็นเพื่อนคนเดียวของผม
เขาจากไปแล้ว
ตายจากไปตลอดกาล
โธ่เอ๊ย เราไม่น่าทำร้ายจิตใจคนดีเลย
จะเด็กสาวคนนั้นหรือธีรุเวนคาดัม ไม่มีคนดีคนเลวหรอก
ใครก็ก่ออาชญากรรมได้ทั้งนั้น
เราทำหน้าที่ตำรวจก็ต้องจับคนทำผิด มารับโทษตามกฎหมายให้ได้
ไม่ใช่หน้าที่เราที่จะบอกว่าใครดีใครเลว
สวัสดีครับ คุณคิดยังไงกับเทศกาลของเรา
ที่นี่สวยมาก มัน...
เฮ้ย ทำห่าอะไรลงไป ฉันโดนมองว่าเป็นไอ้เลวเพราะสิ่งที่แกทำ
พี่ ยกโทษให้ผมด้วย
- ผมนึกว่าผู้ชมอยากรู้เรื่อง... - เออ รู้เรื่องกันทั่วแล้ว
- แกจะให้รู้กันทุกเรื่องรึไง - ไม่ใช่ พี่
ทีนี้ฉันจะมองหน้าคุณนายมาลาตียังไง
ธีรุเวนคาดัมไม่ยกโทษให้ฉันแน่
- ยกโทษให้ผมนะพี่ - คนทั้งเมืองเห็นเรื่องที่แกกุขึ้นแล้ว
เจ้าแม่กาลีทั้งแปดกำเนิดจากเทพธิดางู
เจ้าแม่กาลีกำเนิดในกาลิปัตตินัม เพื่อปกป้องคุ้มครองผองเรา
โอ้ เจ้าแม่กาลี
เจ้าแม่กาลีทั้งแปดกำเนิดจากเทพธิดางู
มหากาลีผู้กำเนิดจากไข่ฟองที่แปด
คันธารี มีดวงตาคมกริบ สีดำสนิท
เจ้าแม่กาลีผู้กำเนิดจากไข่ฟองที่เจ็ด
มุปปิดารี มีสามดวงหน้า
เจ้าแม่กาลีผู้กำเนิดจากไข่ฟองที่หก
อุลกัมมัน มีตรีศูล
มหากาลีผู้กำเนิดจากไข่ฟองที่ห้า
เซนภควัลลี ผู้มีสันติภาพ
ขบวนแห่บูชาเจ้าแม่กาลีทั้งแปด
เจ้าแม่กาลีผู้กำเนิดจากไข่ฟองที่สี่ สันธนามารี
มีกลิ่นหอมกายา สันธนามารี
เจ้าแม่กาลีผู้กำเนิดจากไข่ฟองที่สาม โกรธาเกรี้ยวกราด
วีรามา โกรธาเกรี้ยวกราด
เจ้าแม่กาลีผู้กำเนิดจากไข่ฟองที่สอง ตาดำโต เกศาสลวย เอวองค์ทรงบาง
แม่นาชีโฉมงาม อร่ามเรือง
เจ้าแม่กาลีผู้กำเนิดจากไข่ฟองแรก แม่มุตูมารี มุกดา
ทระนง ทรงพลัง มาดมั่น แม่มุตูมารี มุกดา
บูชาอัษฎากาลี
อัษฎากาลี...
กาลิปัตตินัม
ใครคุมสถานีคะ
บูชาอัษฎากาลี...
กันยากุมารี
บูชาอัษฎากาลี...
กัลลิไดกุริชี
บูชาอัษฎากาลี...
ธีรุเชนดูร์
กุตตรลัม
บูชาอัษฎากาลี...
คุณคะ
มีนาฏชีปูราม
คุณคะ
เชรัน มหาเทวี
คุณคะ
บูชาอัษฎากาลี
ฉันฆ่าเชลลัปปา
อะไรนะ
นาชี
ฉันฆ่าเชลลัปปา
มุปปิ
ฉันฆ่าเชลลัปปา
อุลากู
ฉันฆ่าเชลลัปปา
สันธนาม
ฉันฆ่าเชลลัปปา
คันธารี
ฉันฆ่าเชลลัปปา
วีรา
ฉันฆ่าเชลลัปปา
เซนบากัม
ฉันฆ่าเขา
อัษฎากาลี บูชาอัษฎากาลี
คำบรรยายโดย นิติพร โจโดวิน
ผู้ตรวจสอบงานแปล วิภาพร หมู่ศิริเลิศ